מוזיאון פילדלפיה לאמנות

מוזיאון פילדלפיה לאמנות (באנגלית: Philadelphia Museum of Art; בקיצור: PMoA) הוא אחד המוזיאונים לאמנות הגדולים בארצות הברית. הבניין הנוכחי שלו, בצורת שלושה מקדשים יוונים מקושרים, נפתח בשנת 1928. ג'וליאן אבל , המתכנן הראשי והבוגר האפרו-אמריקאי הראשון של בית הספר לעיצוב של אוניברסיטת פנסילבניה, קיבל השראה מהמקדשים שראה בעת שנסע ליוון. המוזיאון הוקם בשנת 1876 ונמצא בקצה המערבי של שדרת בנג'מין פרנקלין פארקוויי בפילדלפיה. באוספים שלו יותר מ-225,000 יצירות. בין המוצגים במוזיאון "אפיפניה" (1475) מאת הירונימוס בוש, "שריפת בתי הפרלמנט " מאת ויליאם טרנר (1835) "המתרחצות הגדולות" (1906) מאת פול סזאן, המתרחצות הגדולות מאת פייר-אוגוסט רנואר וכן אוסף גדול מיצירות מרסל דושאן שנתרם על ידי לואיז וולטר ארנברג , ובהם "הזכוכית הגדולה", "נתון". בקומה העליונה, מבקרים נושמים תרבויות אחרות בזמנים דרך יותר מ-80 חדרים תקופתיים, מהמנזר מימי הביניים ועד המקדש הינדי . אולם המדרגות הגדול כולל מוזיקה חיה, קוקטיילים וכיבוד קל. ימי שישי האחרונים של כל חודש, הם חגיגיים אף יותר, עם הופעות ופעילויות בנושאים שונים. המוזיאון בקולנוע מוזיאון פילדלפיה לאמנות זכה לפרסום בקהל הרחב לאחר שעל מדרגותיו צולמה אחת מהסצנות בסרט רוקי, בה נראה סילבסטר סטאלון באגרופים קמוצים וידיים מונפות. קישורים חיצוניים אתר האינטרנט הרשמי של מוזיאון פילדלפיה לאמנות (באנגלית) מוזיאון פילדלפיה לאמנות, ברשת החברתית פייסבוק מוזיאון פילדלפיה לאמנות, ברשת החברתית X (טוויטר) מוזיאון פילדלפיה לאמנות, ברשת החברתית אינסטגרם מוזיאון פילדלפיה לאמנות, ברשת החברתית טיקטוק מוזיאון פילדלפיה לאמנות, סרטונים בערוץ היוטיוב מוזיאון פילדלפיה לאמנות, באתר פינטרסט מוזיאון פילדלפיה לאמנות, באתר אנציקלופדיה בריטניקה (באנגלית) מוזיאון פילדלפיה לאומנות, דף שער בספרייה הלאומית „The Philadelphia Museum Expands Into a Landmark“, New York Times, ספטמבר 2007 הערות שוליים